《心远楼为瀚上人赋并发同席郑明府一笑》
明代·虞堪

东吴胜地黄山麓，北海上人心远楼。闲爱白云飞海峤，静听春雨过沧洲。

复公诗好不可压，郑老官馀曾共游。荠滑笋肥加晚饭，得参世外有扬州。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。